《赴举出山留寄山居郑参军》
唐代·李昭象

还如费冠卿，向此振高名。肯羡鱼须美，长夸鹤氅轻。

理琴寒指倦，试药黑髭生。时泰难云卧，随看急诏行。

作者简介：李昭象，约生于唐宣宗大中十一年，池州人，卒年不详。懿宗末，以文谒相国路严，问其年，仅十七。时严亦年少，颇器重之，荐于朝。将召试，会严贬，遂还秋浦。移居九华，与张乔、顾云辈为方外友。昭象能诗，今存八首。